România va avea o creştere economică de 3,8% în 2020, pe locul doi după Malta, anunță Comisia Europeană.
România va avea o creştere economică de 3,8% în anul 2020 conform estimărilor Comisiei Europene. Va fi pe locul doi la nivelul Uniunii Europene după Malta, potrivit raportului publicat joi.
Potrivit estimărilor conţinute în raportul interimar privind Prognoza de creştere economică de iarnă, elaborat de Comisia Europeană, România ar urma să aibă o creştere a PIB-ului de 3,8% în anul 2020.Apoi de 3,5% în 2021. Datele au fost modificate comparativ cu prognoza din toamna anului 2019, când creşterea economică a României pentru anul 2020 era estimată la 3,6%.Conform actualei estimări, în anul 2020, România ar urma să se claseze pe locul al doilea la creşterea economică la nivelul Uniunii Europene, după Malta, care va avea o creştere economică de 4,0% din PIB.La nivelul Uniunii Europene, media creşterii economice prognozate este de 1,4% în anul 2020 şi tot de 1,4% în 2021. În zona euro, estimarea de creştere economică este de 1,2% în 2020 şi tot 1,2% în 2021."Creşterea economică a României a continuat să se diminueze în anul 2019. Creşterea reală a PIB-ului a scăzut de la un vârf post-criză de 7,1% în 2017 la 4,4% în 2018 şi este aşteptată să fie stabilită la nivelul moderat de 3,9% în 2019. Consumul privat rămâne principalul factor de stimulare a creşterii economice, rezultatul unei pieţe a muncii marcate de contracţie şi al majorărilor salariale semnificative, în special în sectorul public. (…) Creşterea PIB-ului ar urma să rămână robustă, la nivelul de 3,8% în 2020, şi 3,5% în 2021", precizează raportul Comisiei Europene.Sursă foto: Profimedia.